da fi en da da en en da da en it et da en de de da da en en da da en it et da en de de da da da da da da da da en en sv da da da da da da da da da da da da en en sv da da da da da da da da da da da da da da da da da da pa en en sv da da nl da da da da da da da es en sv da da nl da da da da da da da en en sv da da da da da da da da da da da en nl nb da nb da en en sv da da da da da da da da da da da id en en sv da da da da da da da da da da da da da da da da da da da da da da da da da da da pa en sv da da da da da sv da en da da da da it en da nb en da nn da nl de en da da et en en en fr en en da fi en et en en da en en da nl da fr en en en en en da da nn en da en en en en da en en de it et da sv en en sv da en da da da da en en
Bent Jørgensen, Andst, der efter 20 år i byrådet og 16 år som formand for skole- og børneudvalget netop er stoppet som politiker i Vejen Byråd, er blevet ansat som ny forretningsfører på Askov Højskole og Efterskole. Her afløser han Bjarne Bundsgaard, der stoppede 1. juni for at skifte til et job i Efterskoleforeningen.
Bent Jørgensen starter officielt på Askov Højskole og Efterskole 1. august.
(Foto: Askov Højskole og Efterskole)
I hverdagen er Henrik Pedersen politibetjent i Aarhus, mens Troels Ravn er medlem af Folketinget med hovedsæde i København.
Begge stammer fra Brørup og har ikke mødt hinanden i 25 - før nu.
Og hvad er mere naturligt end at mødes i Rusland...
Det er i hvert fald det, der netop er sket.
I dag til FIFA Fan Fest på torvet i Saransk - en farverig og festlig mosaik af mennesker fra Peru, Columbia, Rusland og Danmark.
Det er en mand med stor interesse for og kendskab til det frivillige arbejde og foreningslivet, der har sat sig i stolen som chefkonsulent for kultur og fritid i Vejen Kommune.
- Jeg er vokset op på en gård i Otterup med udsigt til Odense Fjord, fortæller Casper Rasmussen.
Nu bor han i Kolding-området, men har sin arbejdsdag i Vejen, hvor han er ved at finde ind i de mange aktiviteter, der er her i området, og han føler sig allerede godt tilpas, selvom der er mange ting at sætte sig ind i.
Han har mødt Folkeoplysningsudvalget og kommer med den første ros:
- Det er virkelig folk, der vil noget og har stor lyst til at gøre noget for området, påpeger Casper Rasmussen, der selv nyder at arbejde med begejstrede mennesker og derfor nyder sit ansvarsområde.
Den nye chefkonsulent har mødt enkelte foreninger, men der bliver snart til flere:
- Kommune og foreninger skal finde ud af, hvad vi kan gøre for hinanden – hvordan vi kan styrke hinanden, og jeg satser på at få lavet flere netværksarrangementer mellem foreninger, noterer Casper Rasmussen.
Han erkender samtidig, at den traditionelle foreningsidræt har en udfordring, men han fornemmer, at lederne er klar til at lave de ændringer, der skal til for at holde liv i de mange foreninger.
En af Casper Rasmussens kerneopgaver bliver at skabe mere bevægelse – at folks bevægelser og aktivitet er en del af sundhedsområdet. Her er han ikke i tvivl om, at foreninger her kan bidrage med meget.
Fritidsområdet dækker også bibliotek og kunstmuseum, hvor der begge steder venter spændende opgaver med byggerier og udvidelse, ligesom han glæder sig over musikskolen.
Casper Rasmussen kommer fra et job ved Vejle Kommune, hvor han havde med hele breddeidrætsområdet at gøre. Forinden var han en del af DGI og DIF’s vision »Bevæg dig for livet« og afdelingsleder ved DGI’s hovedkontor i Vingsted. Tidligere har han også været leder af sundhedsfremmeområdet i Tønder Kommune og finder det område utrolig interessant og nyttigt med henvisning til opgaven med at skabe mere bevægelse.
Nu gælder det arbejdet i Vejen Kommune, og som han siger:
- Jeg kan godt lide arbejdet i de lidt mindre kommuner. Her sker tingene lidt hurtigere, og det er lettere at arbejde på tværs.
Skrevet af Leif Christensen
Publiceret: 11. juni 2018
Peter Skov Madsen (56 år) bliver 1. september ny administrerende direktør for 3S.
- Det er med glæde, jeg kan meddele, at vi har ansat Peter Skov Madsen som 3S’ nye direktør. Peter er jo kendt for at være en faglig dygtig direktør, og han har vist, at han kan skabe økonomiske resultater, siger formand for 3S, Per Bach Laursen i en pressemeddelelse.
- Derfor glæder jeg mig til at se Peter Skov Madsen fortsætte det gode arbejde, som vores nuværende direktør, Anders Bundgård, har stået i spidsen for de seneste 15 år, siger han.
Per Bach Laursen tilføjer, at bestyrelsen er meget taknemmelig for, at Anders Bundgård bliver på direktørposten indtil 1. september, hvor han overlader forretningen i Peter Skov Madsens trygge hænder.
Peter Skov Madsen, som er uddannet agronom i 1993 med speciale i husdyr og økonomi, er formentlig mest kendt som direktør for SPF Danmark, som han stod i spidsen for i ikke mindre end 17 år.
Peter Skov Madsen afløser 3S’ nuværende direktør Anders Bundgård, som har valgt at gå på pension.
Anders Bundgård har siden november 2002 udviklet 3S fra en indkøbsforening, der primært koncentrerede sig om foderstoffer til landbruget, til at være en solid forretning og en moderne virksomhed, som tilbyder en bred palette af produkter til danske landmænd, lyder det i pressemeddelelsen. 3S har en snes medarbejdere.
Skrevet af Leif Christensen
Publiceret: 10. juni 2018
Skibelund Gymnastik- og Idrætsefterskole har ansat den 42-årige Rasmus Seistrup som skolens ny forstander, skriver skolen.
Rasmus Seistrup kommer fra en stilling på Brejning Efterskole, hvor han i en årrække har virket som viceforstander. Han er uddannet lærer og har efterfølgende taget diplom- og akademiuddannelse i ledelse samt certificeringer i en lang række kurser inden for coaching og persontypologier.
»Rasmus Seistrup blev udvalgt i et tæt felt af ansøgere«, lyder det fra skolen.
»Vi ser frem til at gøre brug af hans mange kvaliteter og føler os overbeviste om, at skolens ansatte, elever og forældre i Rasmus får en kompetent og positiv leder«, lyder  det videre.
Den nye forstander afløser Asbjørn Nielsen, der har skiftet job.
Rasmus Seistrup tiltræder pr. 1. august 2018.
(Foto: Skibelund Gymnastik- og Idrætsefterskole)
Skrevet af Leif Christensen
Publiceret: 2. juni 2018
Områdets folketingsmedlem, Anni Matthiesen (V), har mandag været på besøg i Rødding-området, hvor hun besøgte fire virksomheder.
Dagen startede med et besøg ved Primo Plast i Lintrup, hvor hun hørte om virksomhedens nye produktlinjer og udvidelse med ansættelse af op mod 15 nye medarbejdere.
Dernæst besøgte Venstrepolitikeren en landmand, Thomas Hansen, som kunne berette om, at økonomien i hans landbrugsbedrift i 2017 så rigtig godt ud. Landmanden gav ifølge en pressemeddelelse regeringens fødevare- og landbrugspakke en stor del af æren for den forbedrede indtjening.
Ved middagstid besøgte Anni Matthiesen Rødding Fri Fag- og Efterskole. Her hørte hun om, at skolen havde fået flere elever og bedre sikkerhed for fremtiden, efter den var blevet gjort til en kombinationsskole. Det glædede børne- og undervisningsordføreren:
- Sidste gang jeg besøgte Rødding Fri Fag- og Efterskole, var der en del usikkerhed grundet et for lavt elevtal og ændret tilskudsregler. Det er dejligt, at jeg ved dagens besøg kan se, at udviklingen nu er vendt, og at skolen har fået bedre fremtidsudsigter, siger Anni Matthiesen.
Folketingsmedlemmet afsluttede dagen med et besøg ved Kirkens Korshær i Rødding, hvor hun også kunne høre om den gode udvikling, som genbrugsbutikken havde gennemgået:
- Ved Kirkens Korshær fik jeg at vide, at ikke mindre end 75 ældre frivillige mødes og hjælper med at holde genbrugsbutikken kørende til gavn for varmestuerne rundt om i landet. Det glæder mig, at det lykkes både at gøre noget godt for lokalsamfundet samtidig med, at ældre mennesker aktiveres og får styrket deres sammenhold, siger Anni Matthiesen, der ser tilbage på en god tur i området.
- Jeg synes, det har været en utrolig givende og positiv dag. Fælles for de fire besøg var, at der alle steder var en positiv stemning. Det er vigtigt for os som folketingsmedlemmer at komme ud og opleve, hvad det er, der virker, og hvad der ikke virker. Det skal vi bruge i vores lovgivningsarbejde, så vi kan dele de gode erfaringer og skabe endnu bedre vilkår for vækst og udvikling i hele Danmark, fortæller Anni Matthiesen.
Anni Matthiesen og landmand Thomas Hansen.
Folketingsmedlemmet Anni Matthiesen på besøg ved Primo Plast, hvor Kristian Andersen viste rundt.
Anni Matthiesen foran Rødding Fri Fag- og Efterskole sammen med leder Jette Christensen.
Anni Matthiesen sammen med nogle af de ældre frivillige i Kirkens Korshærs genbrugsbutik i Rødding.
Skrevet af Leif Christensen
Publiceret: 19. februar 2018
Asbjørn Nielsen siger farvel til posten som forstander for Skibelund Gymnastik- & Idrætsefterskole.
I stedet bliver han fra 1. maj ny direktør på VUC Syd.
»47-årige Asbjørn Nielsen kommer fra en stilling som forstander på Skibelund Gymnastik og Idrætsefterskole, som han de seneste ti år har vendt til at være en respekteret og veldrevet efterskole. Han har en master i ledelse af uddannelsesinstitutioner med fokus på statslig styring og er oprindelig håndværks- og læreruddannet med en tillægsuddannelse i vejledning. Det er dermed en direktør, der både kender det pædagogiske maskinrum og har sikker hånd på skoledrift, som nu sætter sig i stolen, hedder det i en pressemeddelelse fra VUC Syd.
Det er et enstemmigt ansættelsesudvalg bestående af bestyrelsen, der har peget på Asbjørn Nielsen. Bestyrelsesformand HP Geil er glad for, at det er lykkedes at hente ham til VUC Syd:
- Vi får med Asbjørn Nielsen en direktør, der både har et stærkt pædagogisk fundament og en solid ledelsesmæssig ballast. Der er ikke nogen tvivl om, at der ligger et stort stykke arbejde med at genskabe tilliden til VUC Syd. Asbjørn Nielsen har bevist, at han kan sikre en veldrevet skole og stille sig i spidsen for pædagogisk nytænkning og udvikling. Derfor har vi tillid til, at han er den helt rette til jobbet.
Med sin baggrund i efterskoleverdenen, er Asbjørn Nielsen vant til, at der ikke er en naturlig elevgruppe, men at en skole hele tiden skal være attraktiv og gøre sig fortjent til sine elever. Det vil også være en vigtig del af Asbjørn Nielsens fokus i den videre udvikling af VUC Syd.
- Det er med stor lyst, at jeg påtager mig opgaven som direktør for VUC Syd. Jeg vil arbejde for, at der igen kommer fokus på kerneopgaven, som er at drive den bedst mulige uddannelsesinstitution for vores kursister og samtidig også være en dannelsesinstitution. Der er et kæmpe potentiale i VUC Syd, og det ser jeg ser frem til at forløse sammen med medarbejderne, siger Asbjørn Nielsen.
Asbjørn Nielsen har gennem mange år været organisatorisk aktiv i det frivillige foreningsliv og i organisatorisk arbejde i DGI, ligesom han har haft et stort internationalt engagement i flere organisationer. Privat er han gift med Birgitte Pallesen og sammen har de tre børn på henholdsvis 17, 19 og 21 år. Parret flytter i forbindelse med Asbjørns ansættelse hos VUC Syd til området.
Skrevet af Leif Christensen
Publiceret: 6. februar 2018
Ny direktør er ansat
Jarl Vagn Hansen er ansat som ny beredskabsdirektør ved TrekantBrand, skriver TrekantBrand.
Den nye beredskabsdirektør har en lang erfaring inden for brand- og redningsområdet.
Jarl Vagn Hansen, der er 44 år, kommer fra et job som beredskabsdirektør ved Brand &
Redning Sønderjylland – det fælles sønderjyske beredskab, hvor han har været de seneste to et halvt år.
Han har tidligere arbejdet som beredskabschef ved Aabenraa Kommune og har også en fortid i
Falck, hvor han først var stationsleder og siden brand- & kontraktchef.
Hans faglige baggrund er en HD i organisation og ledelse og en MBA ved Århus Universitet,
hvor han også gennemførte en bestyrelsesuddannelse. Han er i dag formand for Danske
Borgmester Ib Kristensen, Billund Kommune, der er formand for den fælles
Beredskabskommission, glæder sig til samarbejdet med den nye beredskabsdirektør.
- Jeg er sikker på, at vi med Jarl Vagn Hansen får en meget kvalificeret mand på posten som
direktør. Jarl Vagn Hansen har 20 års ledelseserfaring og 20 års driftserfaring særligt inden for
brand- og redningsområdet. Han er vant til at have ansvaret for mange medarbejdere og et
stort budget og kan samarbejde og forhandle på alle niveauer. Og så har han en meget
involverende og tillidsbaseret ledelsesstil, understreger Ib Kristensen.
Jarl Vagn Hansen glæder sig til jobbet som beredskabsdirektør.
- TrekantBrand dækker over et spændende område i Danmark i stor udvikling, som
brandvæsnet aktivt skal være en del af. Jeg glæder mig til det nye samarbejde med de seks ejerkommuner
og kontakten til medarbejderne inden for alle grene af beredskabet. Jeg glæder mig
også til at dykke ned i de aktuelle udfordringer, som beredskabet står midt i og skabe varige
fremadrettede løsninger sammen med alle de dedikerede medarbejdere og øvrige
interessenter, understreger Jarl Vagn Hansen.
Privat bor Jarl Vagn Hansen i Kolding sammen med Berit og deres to børn.
Skrevet af Leif Christensen
Publiceret: 31. januar 2018
Der er feststemning med bl.a. kagemand på Vejen Friskole i Læborg i dag.
Årsagen skal findes hos skolens leder, Lars Friis, der i dag runder de 50 år, og det skal naturligvis fejres. Det skete ved både morgensamlingen og siden med kagemand, og senere på dagen byder Lars Friis indenfor til reception.
Skrevet af Leif Christensen
Publiceret: 7. december 2017
Så er alle poster fordelt
Det var en ren formalitet, da det nye byråd onsdag var samlet for at fordele posterne mellem sig. Navnene var givet på forhånd efter en forholdsvis fredelig konstituering, så der var alene tale om et formelt valg. Du skal dog ikke gå glip af de forskellige valg alligevel.
Borgmester: Egon Fræhr (V)
1. viceborgmester: Morten Thorøe (V)
2. viceborgmester: Anni Grimm (O)
Egon Fræhr (V) - formand
Malene K. Nielsen (V)
Udvalget for teknik og miljø:
Vagn Sørensen (V) - formand
Udvalget for skoler og børn:
Claus Kulmbach (V) - formand
Knud Peter Wad (C)
Udvalget for social og ældre:
Bodil Staal (A) - formand
Tanja Bachmann Hansen (A)
Udvalget for sundhed, kultur og fritid:
Jørgen Thøgersen (A) - formand
Malene K. Nielsen (V)
Jakob Bech Jensen (C)
Udvalget for arbejdsmarked og integration:
Frank Schmidt-Hansen (C) - formand
Skrevet af Leif Christensen
Publiceret: 6. december 2017
Side 30 ud af 31
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing